**Așa este la stâna numită România!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Așa este la stâna numită România!

....

Se duce turma cuminte să voteze

Pe cei ce vor putea s-o devoreze,

Care haită să vină să mănânce

Alegându-și carnea cea mai dulce!

...

La fel este cu nația română,

Unde democrația-i ca la stână

Și românii au ajuns să-ndure

Alegând, pe cei ce pot să fure!

...

Numai că aleșii, deși par speciali,

Nu-s haitele de lupi, ci haite de șacali

Ce vin smeriți, cu coada-ntre picioare,

Să le ofere turma drept de vânătoare!

...

Iar șacalii ăștia, odată ce-s aleși,

Deși par că se ceartă, de fapt sunt înțeleși

Să-și împartă turma că e destul de mare,

Apoi plini de cruzime, dau iama-ntre mioare!

...

Iar din lăcomie, de-și mai arată colții,

Speriată, turma, își numără doar morții,

Așa este la stâna numită România,

Unde domnesc trădarea, necinstea, lăcomia!